"Tisztelt Hallgatók!

Tájékoztatom Önöket, hogy a veszélyhelyzetre való tekintettel a szakdolgozat beadási határidejét egy héttel meghosszabbítjuk, tehát **az új határidő: 2020. május 7.**A meghosszabbításért nem kell fizetni.

A szakdolgozatot pdf formátumban elektronikus úton kell beadni. Az illetékes intézet fogja Önöket értesíteni arról, hogy ez a Moodle-rendszerbe feltöltve vagy e-mailben elküldve történjen. (A csecsemő- és kisgyermeknevelő, az óvodapedagógus és a tanító szakok hallgatói a Moodle-rendszerbe, a tanár szakosok a lenti leírás szerint töltik fel.)

Amennyiben az intézet ragaszkodik a szakdolgozat nyomtatott formában való beadásához, abban az esetben is az intézet fogja erről tájékoztatni Önöket.

A plágiumnyilatkozatot és a konzulensi lapot beszkennelve, vagy mobiltelefonnal lefotózva be kell tenni a szakdolgozat digitális változatába. A hallgató köteles **a plágiumnyilatkozatot eredeti aláírással** **eljuttatni az adott intézethez postai úton.**

Üdvözlettel:

Dr. habil. Minya Károly

oktatási rektorhelyettes"

**Tanár Szakos** Hallgatók figyelmébe!

Dr. habil Minya Károly oktatási rektorhelyettes fenti tájékoztatását az alábbi információkkal egészítjük ki a **tanár szakos hallgatókra** vonatkozóan:

Tisztelettel kérem, az alábbiak szerint járjon el és különös figyelemmel legyen a portfólió és szakdolgozat közötti különbségekre!

**Portfólió leadása**

A 2019/2020. tanév II. félévében az **osztatlan tanári**, a **rövid ciklusú mester** és **a tanári MA képzés** beadandó **portfólióját** elektronikus formában (szerkesztve vagy szkennelve, de mindenképpen mellékletekkel együtt **1 fájlban**) elektronikus tárhelyre fel kell töltenie **2020. május 22. 24.00óráig** a <http://www.nyf.hu/bgytk/node/4> vagy <http://www.nyf.hu/bgytk/node/5> vagy <http://www.nyf.hu/bgytk/node/6> vagy <http://www.nyf.hu/bgytk/node/52> vagy <http://www.nyf.hu/bgytk/node/44> linken.

**A tárhely belépési információi**:

* Azonosító: saját Neptun kódja
* Jelszó: 1234 (Első belépés után módosítható!)
(Amennyiben korábban belépett a felületre és átírta a jelszavát, azzal tud belépni.)

A **fájl elnevezé**sét a következőképpen kérjük megadni:

Pld.: magyar-es\_kemiatanar\_Kiss\_Bela\_portfolio\_2020.tavasz

A rendszerben van lehetőségük törlésre és újra feltöltésre a megadott határidőn belül.

Megjegyzés: Ezenfelül az oktató kérheti, hogy az elektronikus változatot e-mailben küldje meg számára, ez egyéni egyeztetés alapján történik, de nem váltja ki a feltöltést. (CD-n nem kell leadni!)

A záróvizsgára bocsátás feltétele az elektronikus anyag feltöltése!

***Amennyiben a szakgazda intézet ragaszkodik a portfólió nyomtatott formában való beadásához, abban az esetben az intézet fogja erről tájékoztatni Önöket.***

A **bírálatot** (benne az értékelés pontszámát és a bíráló kérdéseit) a bírálat elkészülte után a hallgató ugyanezen **az elektronikus felületen tekintheti meg**.

**Egyéb segítség:**

A portfólióhoz csatolandó (annak része, aláírt formában) jogi nyilatkozat elérhetősége letölthető a Pedagógusképző Központ honlapjáról.

**Szakdolgozat leadása**

A 2019/2020. tanév II. félévében az **osztatlan tanári** és a **tanári MA képzés** beadandó **szakdolgozat**át elektronikus formában (szerkesztve vagy szkennelve, de mindenképpen mellékletekkel együtt **1 fájlban**) elektronikus tárhelyre fel kell töltenie **2020. május 7. 24.00 óráig** <http://www.nyf.hu/bgytk/node/4> vagy <http://www.nyf.hu/bgytk/node/5> linken.

**A tárhely belépési információi:**

* Azonosító: saját Neptun kódja
* Jelszó: 1234 (Első belépés után módosítható!)
(Amennyiben korábban belépett a felületre és átírta a jelszavát, azzal tud belépni.)

A fájl **elnevezés**ét a következőképpen kérjük megadni:

Pld.: magyar-es\_kemiatanar\_Kiss\_Bela\_szakdolgozat\_2020.tavasz

Megjegyzés: Ezenfelül a témavezető kérheti, hogy az elektronikus változatot e-mailben küldje meg  számára, ez egyéni egyeztetés alapján történik, de nem váltja ki a feltöltést. (CD-n nem kell leadni, az ének-zene tanár szakképzettségen az eltérő szabályokról tájékoztatást kapnak.)

A záróvizsgára bocsátás feltétele az elektronikus anyag feltöltése!

***Amennyiben a szakgazda intézet ragaszkodik a szakdolgozat nyomtatott formában való beadásához, abban az esetben az intézet fogja erről tájékoztatni Önöket.***

A **bírálatot** (benne az értékelés pontszámát és a bíráló kérdéseit) a bírálat elkészülte után, a hallgató ugyanezen az **elektronikus felületen tekintheti meg.**

**A Szakdolgozati útmutató és egyéb segítség a tanári MA képzésben részt vevőknek** megtalálható az alábbi linken:

<http://www.nyf.hu/bgytk/node/5>

**A Szakdolgozati útmutató az osztatlan tanárképzésben részt vevőknek** megtalálható az intézményi tájékoztatóban:

<http://ttajekoztato.nye.hu/>

Tisztelettel kérem, a fentiek szerint járjon el!

Eredményes felkészülést és sikeres záróvizsgát kívánok!

Üdvözlettel

Nagyné dr. Schmelczer Erika

főigazgató

Bessenyei György Pedagógusképző Központ

Nyíregyházi Egyetem